De Nochkriagszeit fiahrt zu a weitern Expansion, net nur da Studentnzoin, sondern aa vo de Lehrstui. Vor oim de Zsammaarbat mit der noch Erlangen zuazongan Siemens AG gibt dem weitern Ausbau entscheidende Impulse und fiahrt u.xa0a. zum Bau vom Südgelände fia de technischn und naturwissenschaftlichn Fakultäten. 1961 is de Hindenburg-Hochschui Nürnberg ois Wirtschafts- und Sozialwissenschaftliche Fakultät und 1972 de Pädagogische Hochschui ois Erziehungswissenschaftliche Fakultat integriert worn. Da Nam vo da Universität is da drauf in „Friedrich-Alexander-Universität Erlangen-Nürnberg“ geändert worn.